รัฐบาลไทย-ข่าวทำเนียบรัฐบาล-ปลัดฯ มหาดไทยย้ำ ความร่วมแรงร่วมใจของทุกภาคส่วนคือหัวใจหลักของความสำเร็จในการป้องกันและปราบปรามยาเสพติด พร้อมกำชับให้บุคลากรทุกหน่วยงานในสังกัดกวาดบ้านตัวเองให้สะอาด
วันศุกร์ที่ 6 มกราคม 2566
06/01/2566
ปลัดฯ มหาดไทยย้ํา ความร่วมแรงร่วมใจของทุกภาคส่วนคือหัวใจหลักของความสําเร็จในการป้องกันและปราบปรามยาเสพติด พร้อมกําชับให้บุคลากรทุกหน่วยงานในสังกัดกวาดบ้านตัวเองให้สะอาด
ปลัดฯ มหาดไทยย้ํา ความร่วมแรงร่วมใจของทุกภาคส่วนคือหัวใจหลักของความสําเร็จในการป้องกันและปราบปรามยาเสพติด พร้อมกําชับให้บุคลากรทุกหน่วยงานในสังกัดกวาดบ้านตัวเองให้สะอาด
เมื่อวันที่ 5 ม.ค. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยถึงกรณีจังหวัดกําแพงเพชรดําเนินยุทธการ “กําแพงเพชรพิทักษ์ถิ่น ระดมกวาดล้างยาเสพติด สู่ชุมชนมั่นคงยั่งยืน” ว่า กรณีดังกล่าวถือเป็นแบบอย่างที่น่าชื่นชมอย่างยิ่ง เนื่องด้วยสะท้อนให้เห็นถึงความมุ่งมั่นและทุ่มเทของจังหวัดกําแพงเพชรในการป้องกันและปราบปรามยาเสพติดอย่างจริงจัง เข้มงวด ตามนโยบายของรัฐบาล รวมถึงกระทรวงมหาดไทย ภายหลังจากการที่พลเอก ประยุทธ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ประกาศกําหนดให้ปัญหายาเสพติดเป็นวาระแห่งชาติสําคัญเร่งด่วนที่จะต้องดําเนินการแก้ไข ซึ่งตนทราบมาว่าจังหวัดกําแพงเพชรได้มีการเร่งรัดการดําเนินงานของหน่วยงานที่เกี่ยวข้องอย่างต่อเนื่อง เพื่อให้ประชาชนได้มีความปลอดภัยในการดํารงชีวิต โดยบูรณาการมอบหมายให้ฝ่ายปกครองและตํารวจ ร่วมกันจําแนกกลุ่มเป้าหมายในหมู่บ้าน/ชุมชน หรือการ Re X- ray โดยกําหนดข้อมูลผู้เสพ/ผู้ติดยาเสพติด เพื่อเป็นฐานข้อมูลในการเข้าปฏิบัติการขั้นต่อไป ซึ่งจากการ Re X – ray พบข้อมูลผู้ค้ายาเสพติด จํานวน 259 ราย และผู้เสพ/ผู้ติดยาเสพติด จํานวน 1,527 ราย โดยจังหวัดกําแพงเพชรได้เปิดปฏิบัติการภายใต้ยุทธการดังกล่าวมาตั้งแต่วันที่ 31 ตุลาคม 2565 มีวัตถุประสงค์เพื่อจับกุมผู้มีพฤติกรรมค้ายาเสพติด และหยุดยั้งปัญหาการแพร่ระบาดของยาเสพติดในพื้นที่ ด้วยการบูรณาการความร่วมมือระหว่างฝ่ายปกครอง ตํารวจ และหน่วยงานที่เกี่ยวข้อง ซึ่งจากผลการดําเนินงานในรอบ 2 เดือนที่ผ่านมา คือ ระหว่างวันที่ 1 พฤศจิกายน - 31 ธันวาคม 2565 มีผู้ค้ายาเสพติดเป้าหมายดําเนินการจํานวน 259 ราย สามารถจับกุมได้ จํานวน 134 ราย พร้อมของกลางยาบ้า จํานวน 5,600 เม็ด ไอซ์ 0.40 กรัม ไม่พบพฤติกรรม จํานวน 129 ราย​ ซึ่งอาจจะยุติพฤติกรรมแล้ว หรือรอสถานการณ์อยู่ ด้านผู้เสพหรือผู้ติดยาเสพติด เป้าหมายดําเนินการ จํานวน 1,527 ราย เข้าดําเนินการตรวจสอบทั้ง​ 1,527 ราย จับกุมดําเนินคดีแล้ว จํานวน 208 ราย พร้อมนําส่งศูนย์คัดกรองเพื่อเข้าสู่กระบวนการบําบัดรักษา จํานวน 391 ราย ไม่พบพฤติกรรม จํานวน 928 ราย​ ทั้งนี้​ จากความสําเร็จที่เกิดขึ้นย่อมชี้ให้เห็นถึงความร่วมแรงร่วมใจกันของทุกภาคส่วนในการบูรณาการทํางานร่วมกันอย่างจริงจัง ต่อเนื่อง จนกระทั่งยุทธการนี้ปรากฏผลอย่างเป็นรูปธรรมในท้ายที่สุด เพราะปัญหายาเสพติดถือเป็นปัญหาที่ทุกฝ่ายต้องร่วมกันแก้ไข ไม่ใช่หน้าที่ของฝ่ายใดฝ่ายหนึ่งแต่เพียงอย่างเดียว
"สําหรับกรณีปฏิบัติการ “กวาดบ้านตัวเองให้สะอาด” ภายใต้แนวคิดที่ว่าก่อนที่จะดําเนินการเรื่องยาเสพติด เจ้าหน้าที่ที่เกี่ยวข้องจะต้องเป็นผู้บริสุทธิ์ และไม่เกี่ยวข้องกับเสพยาเสพติด ซึ่งในวันนี้มีตัวอย่างผลการปฏิบัติที่น่าสนใจ เช่น จังหวัดชุมพร ภายใต้การอํานวยการของนายนวรัตน์ วงศ์ปิ่นเพ็ชร์ นายอําเภอเมืองชุมพร มอบหมายให้นายทวีป ไทยสวี ปลัดอําเภอหัวหน้ากลุ่มงานบริหารงานปกครอง/เจ้าพนักงาน ป.ป.ส. ดําเนินการตรวจปัสสาวะหาสารเสพติดให้กับข้าราชการ พนักงาน ลูกจ้างในสังกัด เทศบาลตําบลบางลึก โดยมีบุคลากรเข้าตรวจสารเสพติดทั้งหมด 58 ราย ไม่พบสารเสพติดในปัสสาวะแต่อย่างใด" ปลัดกระทรวงมหาดไทย กล่าว
จากนั้น ปลัดกระทรวงมหาดไทย ได้กล่าวเพิ่มเติมถึงมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติด โดยเน้นย้ําว่ากระทรวงมหาดไทยยังคงเดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น ด้วยการใช้ทุกกลไกภาคีเครือข่ายในพื้นที่ และลงพื้นที่ลุยกวาดล้างผู้กระทําความผิดอย่างแข็งขัน จริงจัง และต่อเนื่อง ทั้งผู้ค้ารายใหญ่และผู้ค้ารายย่อยในพื้นที่ของจังหวัดต่างๆ ทั่วประเทศ ซึ่งมีตัวอย่างผลการปฏิบัติที่น่าสนใจ ได้แก่
1. จังหวัดมหาสารคาม ชุดปฏิบัติการพิเศษฝ่ายปกครองจังหวัดมหาสารคาม นําโดย มว.อ. ภรัณยู มายูร ผู้ช่วยป้องกันจังหวัดมหาสารคาม และสมาชิก อส.บก.อส.จังหวัดมหาสารคาม สนธิกําลังร่วมกับฝ่ายความมั่นคงอําเภอวาปีปทุม โดยการอํานวยการของนายปรีชาพงษ์ ทองมี นายอําเภอวาปีปทุม ลงพื้นที่ปิดล้อมตรวจค้นบ้านเป้าหมายผู้มีส่วนเกี่ยวข้องกับยาเสพติด​ตาม​ "ยุทธการมหาสารคามเมืองปลอดภัยยาเสพติด” ในเขตพื้นที่บ้านโนน ตําบลขามป้อม จํานวน 4 จุด โดยสามารถจับกุมตัวผู้ต้องหาได้ จํานวน 2 ราย พร้อมของกลางยาบ้า จํานวนรวม 16 เม็ด และอาวุธปืน 1 กระบอก
2. จังหวัดลําปาง พล.ต.ต.มงคล สัมภวะผล ผบก.ภ.จว.ลําปาง ได้สั่งการให้มีการป้องกันปราบปรามยาเสพติดในพื้นที่ โดย พ.ต.อ.อัครินทร์ กาสา รอง ผบก.ภ.จว.ลําปาง, พ.ต.อ.ปริญญา ชัยเววา ผกก.สส.ภ.จว.ลําปาง, พ.ต.ท.อานุภาพ ชัยศิริ รอง ผกก.สส.ภ.จว.ลําปาง, พ.ต.ท.อรรถพร อ๊อดผูก สว.กก.สส.ภ.จว.ลําปาง พร้อมเจ้าหน้าที่ตํารวจชุดจับกุม กก.สส.ภ.จว.ลําปาง เข้าจับกุมตัวผู้ต้องหารายหนึ่ง ซึ่งมีพฤติการณ์จําหน่ายยาบ้าในพื้นที่ ผลการตรวจค้นพบยาบ้า จํานวน 7,100 เม็ด เจ้าหน้าที่จึงดําเนินคดีในข้อหา “จําหน่ายหรือมีไว้ครอบครองซึ่งยาเสพติดให้โทษประเภท 1 (ยาบ้าหรือเมทแอมเฟตามีน) โดยไม่ได้รับอนุญาต และจําหน่ายซึ่งยาเสพติดให้โทษประเภท 1 (ยาบ้าหรือเมทแอมเฟตามีน) อันเป็นการกระทําเพื่อการค้าโดยไม่ได้รับอนุญาต และเป็นการก่อให้เกิดการแพร่กระจายในกลุ่มประชาชน”
3. จังหวัดมุกดาหาร นายวรญาณ บุญณราช ผู้ว่าราชการจังหวัดมุกดาหาร พ.ต.อ.สงกรานต์ สัณหกรณ์ รอง ผบก.ภ.จว.มุกดาหาร พ.ต.อ.เกียรติภูมิ สุวรรณตรย์ ผกก.สภ.เมืองมุกดาหาร พ.ต.ท.ฉัตรมงคล บุญกลาง รอง ผกก.สส.ส.ภ.เมืองมุกดาหาร ได้สั่งการให้ พ.ต.ท.สุทธิศักดิ์ สอนสะอาด หน.ชุดปฏิบัติการยาเสพติด สภ.เมืองมุกดาหาร ประสานกําลังหน่วยบูรณาการความมั่นคงในพื้นที่ร่วมกันประชุมวางแผน หลังจากได้รับแจ้งว่าจะมีคนนํายาเสพติดมาซุกซ่อนไว้ที่บริเวณห้องน้ําร้างภายในโรงเรียนบ้านคําเม็ก ต.คําอาฮวน อ.เมืองมุกดาหาร จ.มุกดาหาร เจ้าหน้าที่ดําเนินการตรวจสอบตามสถานที่ดังกล่าวพบยาไอซ์ จํานวน 31 ถุง (31 กิโลกรัม) พร้อมกับกุมผู้ต้องหาได้ 1 ราย จึงนําตัวส่งพนักงานสอบสวน สภ.เมืองมุกดาหาร เพื่อดําเนินการตามกฎหมาย โดยกล่าวหาว่า "มียาเสพติตให้โทษประเภท 1 (ยาไอซ์) ไว้ในครอบครองโดยไม่ได้รับอนุญาตอันก่อให้เกิดการแพร่กระจายในหมู่ประชาชน อันเป็นการกระทําที่ก่อให้เกิดผลกระทบต่อความมั่นคงของรัฐ หรือความปลอดภัยของประชาชนทั่วไป" ทั้งนี้ จะดําเนินการสืบสวนขยายผลถึงผู้ร่วมกระทําผิดต่อไป
“กระทรวงมหาดไทย เดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ ลงพื้นที่ลุยกวาดล้างผู้กระทําความผิดอย่างแข็งขัน พร้อมทั้งนําผู้หลงผิดเข้ารับการบําบัดรักษา เพื่อคืนคนดีให้กับสังคม ให้กับครอบครัว และหมั่นลงพื้นที่ติดตามผลการรักษาอย่างต่อเนื่อง เพื่อไม่ให้ปัญหายาเสพติดเป็นปัจจัยทําลายคนบริสุทธิ์อีก อันจะทําให้ลูกหลานของพวกเราทุกคนอยู่ในสังคมได้อย่างเป็นปกติสุข พร้อมทั้งได้กําชับผู้ว่าราชการจังหวัด นายอําเภอ กํานัน ผู้ใหญ่บ้าน สร้างการรับรู้ประชาสัมพันธ์หมายเลขติดต่อในการแจ้งเบาะแส โดยเฉพาะอย่างยิ่งสายด่วนศูนย์ดํารงธรรม 1567 และขอเน้นย้ําให้บุคลากรในหน่วยงานและภาคีเครือข่ายของกระทรวงมหาดไทย ห้ามยิ่งเกี่ยวกับยาเสพติดในทุกกรณีโดยเด็ดขาด ให้ทุกพื้นที่หมั่นตรวจสอบคนของตัวเองเพื่อเป็นแบบอย่างที่ดีของประชาชน ซึ่งหากพบการกระทําผิด จะดําเนินการอย่างเด็ดขาดโดยไม่ละเว้น" ปลัดกระทรวงมหาดไทย กล่าวในช่วงท้าย